**ΠΑΝΕΛΛΗΝΙΑ ΟΜΟΣΠΟΝΔΙΑ ΣΥΛΛΟΓΩΝ ΕΠΙΣΤΗΜΟΝΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ ΔΗΜΟΣΙΟΥ ΣΥΣΤΗΜΑΤΟΣ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ (Π.Ο.Σ.Ε.Υ.Π.Π.Φ.Υ.)**

**ΜΕΛΟΣ ΑΔΕΔΥ**

ΕΔΡΑ: ΑΘΗΝΑ-ΑΝΕΓΝΩΡΙΣΜΕΝΟ ΣΩΜΑΤΕΙΟ ΑΡ.279-ΕΙΔ-2658

ΜΕΝΑΝΔΡΟΥ 34 Τ.Κ. 10431 ΤΗΛ. 2103845732, ΦΑΞ 2103845732

Ηλεκτρονική διεύθυνση [www.poseyppedy.gr](http://www.poseyppedy.gr) email: poseyppfy@gmail.com

 Αθήνα, 2-12-2021

Α.Π. 107

**ΔΕΛΤΙΟ ΤΥΠΟΥ**

Σχετικά με τις τελευταίες εξελίξεις στο χώρο της Υγείας, δηλώνουμε τα εξής:

1. Το Εθνικό Σύστημα Υγείας, είναι στα πρόθυρα της κατάρρευσης. Έχουμε επισημάνει επανειλημμένως ότι, ειδικότερα τα τελευταία δύο έτη που η χώρα μας μαστίζεται από την πανδημία, πρέπει να ενισχυθεί με επιστημονικό προσωπικό και υποδομές.

Στα πλαίσια αυτά, είναι ζήτημα Δημοκρατίας και Ανθρωπισμού, συνάνθρωποί μας που χρήζουν εντατικής θεραπείας, όπως ΜΕΘ, να νοσηλεύονται σε μονάδες, ειδικότερα οι διασωληνωμένοι. Η Ομοσπονδία δε δέχεται από οποιονδήποτε προέρχεται, υποβάθμιση του ρόλου της ιατρικής επιστήμης. Είναι επιτακτική ανάγκη η Κυβέρνηση να αναθεωρήσει την πολιτική της στην Υγεία, ώστε η χώρα μας να μη βρίσκεται στις χειρότερες θέσεις της Ε.Ε. όσον αφορά την θνητότητα νοσούντων από covid. Ζητάμε άμεσες προσλήψεις ιατρικού προσωπικού και αύξηση των διαθέσιμων κλινών ΜΕΘ.

1. Για το θέμα των ανασφάλιστων και ευάλωτων κοινωνικά ομάδων, δεν πρέπει να αρθεί το δικαίωμά τους να συνταγογραφούν φάρμακα, θεραπευτικές πράξεις και διαγνωστικές εξετάσεις σε ιδιώτες ιατρούς, για δύο λόγους: α) η επιβάρυνση του Εθνικού Συστήματος Υγείας είναι ήδη οριακή δεδομένου ότι στα Κέντρα Υγείας και στα νοσοκομεία, δεν έχει πραγματοποιηθεί ικανός αριθμός προσλήψεων και β) ο ασθενής έχει δικαίωμα ελεύθερης επιλογής ιατρού.
2. Η Ομοσπονδία έχει ταχτεί σαφώς κατά της τιμωρίας με πρόστιμα των ανεμβολίαστων. Ειδικότερα για τους άνω των 60 ετών, τους συνταξιούχους και αυτούς που ανήκουν σε ευάλωτες κοινωνικές ομάδες, απαιτούνται κίνητρα για να εμβολιαστούν και όχι τιμωρίες.
3. Τα Κέντρα Υγείας έχουν θεραπευτικό και προληπτικό ρόλο. Η επέκταση λειτουργίας των εμβολιαστικών κέντρων σε νέους χώρους και τις Κυριακές, αποδυναμώνει περαιτέρω τη λειτουργία τους. Άμεσες - fast track – προσλήψεις ώστε να σταθούν στο ύψος που επιτάσσει η σημερινή ανάγκη.
4. Η εκτέλεση ιατρικών πράξεων (rapid test) να γίνεται μόνο σε αδειοδοτημένες ιατρικές δομές.

Για την Εκτελεστική Γραμματεία της

ΠΑΝΕΛΛΗΝΙΑΣ ΟΜΟΣΠΟΝΔΙΑΣ ΣΥΛΛΟΓΩΝ ΕΠΙΣΤΗΜΟΝΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ ΔΗΜΟΣΙΟΥ ΣΥΣΤΗΜΑΤΟΣ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ (Π.Ο.Σ.Ε.Υ.Π.Π.Φ.Υ.)

Ο ΠΡΟΕΔΡΟΣ                    Ο Γ. ΓΡΑΜΜΑΤΕΑΣ

Π. ΨΥΧΑΡΗΣ                      Γ. ΜΠΑΚΟΥΛΑΣ